**SUGLASNOST KOJOM SE PRIHVAĆA / NE PRIHVAĆA**

**CARSKI REZ**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CARSKI REZ**

Poštovana,

Budući da je normalan porođaj u Vašem slučaju nemoguć ili otežan i da bi tako ugrozio Vas i / ili Vaše dijete liječnik / liječnica će razgovarati s Vama o potrebi , vrsti i načinu izvođenja carskog reza. Da biste se mogli odlučiti, morate se upoznati s tipičnim rizicima i posljedicama planiranog zahvata. Ovaj pismeni prikaz pomoći će Vam da se pripremite za razgovor s liječnikom.

DOBROBIT- RAZLOG VRŠENJA POSTUPKA

Carski rez je s liječničke točke gledišta razuman ili predstavlja nekada jedinu mogućnost porođaja kada :

-je zbog bolesti majke neophodno brzo dovršiti trudnoću

-postoji nerazmjer između veličine majčine zdjelice i opsega glavice djeteta

-nastupi prijevremeno ljuštenje ili nedostatna funkcija posteljice ili kada se radi o pojedinim slučajevima prijevremenog poroda

-posteljica leži na porođajnom putu ploda (placenta praevia)

-porođaj ne napreduje ili kada nastupe promjene otkucaja ploda koji upućuju na

njegovu ugroženost

-postoje određene bolesti ploda (npr. rascjep kralježnice – Spina bifida)

Takozvani stav zatkom, kada na izlazu maternice ne predleži glavica nego zadnjica

ili nožice ploda, predstavlja uz dodatne indikacije razlog za porađanje carskim rezom.

Također neke teške bolesti majke zahtijevaju operativni porođaj.

Liječnik Vam savjetuje carski rez uzimajući u obzir prednosti i nedostatke pojedinih metoda porađanja.

**Kako se izvodi zahvat ?**

Carski rez se radi u općoj narkozi ili u regionalnoj anesteziji (spinalna - / periduralna

anestezija. O pojedinostima i rizicima postupaka anestezije objašnjenja daje liječnik

specijalist anesteziolog.

Učini se poprečni rez, većinom nekoliko centimetara iznad stidne kosti. Tim rezom

otvori se trbušna stjenka. Mokraćni mjehur se oprezno ljušti i potisne prema dolje, otvori se maternica i izvadi dijete. Poslije ljuštenja i odstranjivana posteljice, maternica i trbušna stjenka se odvojeno šavovima zatvaraju.

U rijetkim slučajevima (npr. kod težih porađanja djetetove glavice) mogu nastati ozljede na glavici, kao što su oguljotine, podljevi krvi ili otekline kože na glavi koje većinom ne zahtijevaju posebno liječenje. Najčešće za nekoliko dana spomenute ozljede same od sebe nestaju.

Ako carskom rezu nisu prethodili trudovi, a ušće maternice je još zatvoreno, potrebno ga je proširiti. Time se omogućuje bolje istjecanje krvave tekućine u babinju. Neočekivani nalazi (npr. bolesti drugih organa) ili poremećaji (npr. urasla posteljica koja se ne može odstraniti, krvarenja iz maternice koja se ne mogu smanjiti zbog predležeće posteljice (placenta praevia) ili zbog nemogućnosti grčenja maternice-atonije), koji se ustanove za vrijeme operacijskog zahvata, traže proširen i promijenjen postupak od predviđenog prije operacije, a nekada također i **odstranjivanje maternice.**

U slučaju da ne postoji drugi izbor, a operacija se ne može prekinuti i liječnik ne može raspraviti s Vama novonastalu situaciju , moramo od Vas dobiti nedvosmislen pristanak za gore spomenute mjere.

RIZICI KOD POSTUPKA

**Nijedan liječnički zahvat nije potpuno bez rizika.**

Unatoč najvećem oprezu mogu u pojedinačnim slučajevima nastupiti komplikacije, kako u tijeku tako i nakon operacijskog zahvata. Spomenute komplikacije se većinom odmah prepoznaju i liječe.

Za spomenuti su:

**Za vrijeme operacije :**

- ozljede susjednih organa ( npr. krvne žile, živci, crijevo, mokraćni mjehur, mokraćovod)

Rizik za ove ozljede je povećan ako postoje prijašnje operacije u trbuhu, priraslice ili teško promijenjeni anatomski odnosi.

-u **rijetkim** slučajevima neznatne rezne rane na djetetu kod otvaranja maternice, koje u većini slučajeva same od sebe zacijele. **Ekstremno rijetko** postoji potreba šivanja ozljede.

**-vrlo rijetko-** obilno krvarenje zahtijeva transfuziju krvi. **Izvanredno rijetko** se prilikom transfuzije krvi može zaraziti npr. virusima hepatitisa (upala jetre) ili s HIV (AIDS).

Kod krvarenja koje ugrožava život, a koje se ne uspije kontrolirati može biti potrebno odstraniti maternicu.

**-vrlo rijetko** oštećenja zbog pritiska na živce i meke dijelove zbog nepomičnog ležanja na operacijskom stolu. Ona se povlače većinom unutar nekoliko tjedana i samo rijetko ostavljaju trajne poteškoće (utrnulost ili ožiljke). To vrijedi i za oštećenja kože dezinfekcijskim sredstvima i/ili električnom strujom.

**Nakon operacije :**

-prolazan poremećaj funkcije mokraćnog mjehura, koji u pravilu ne zahtijeva bilo kakvo liječenje. Ovo se također može, u većini slučajeva, bez problema, liječiti povremenim uvođenjem katetera (sterilne cjevčice) u mokraćni mjehur i dovesti do istjecanja mokraće, dok mokraćni mjehur ponovo ne ovlada svojom funkcijom.

-infekcije (npr. maternice, mokraćnih putova, pluća, potrbušnice) se većinom mogu dobro nadvladati davanjem antibiotika (kod infekcija maternice i preko dodatnog davanja sredstava za kontrakciju maternice).

Kod masivne infekcije maternice mora se u **vrlo rijetkim slučajevima** ponovo operirati i odstraniti maternicu i jajnike. Kod infekcija rane može doći do poremećaja cijeljenja i nastajanja prekomjernog ožiljka što može zahtijevati dodatne operacije.

-kod vrlo rijetkih infekcija koje se šire i na jajovode može doći u izrazito rijetkim slučajevima do začepljenja jajovoda i do steriliteta.

-vrlo rijetko nastaje nemogućnost prolaza crijevnog sadržaja kroz crijevo (zbog priraslica ili obamrlosti crijeva). To se može dogoditi i u kasnijim godinama i ponovni operacijski zahvat može biti neophodan.

-u izuzetnim slučajevima stvaranje ugrušaka i začepljenje žila (npr.u plućima) zbog otkinutih ugrušaka (npr. plućna embolija). Time mogu nastati po život opasna stanja i oštećenje organa zbog nedostatne prokrvljenosti. Ovaj je rizik povećan kod dužeg ležanja.

**Postoje li opasnosti za dijete ?**

U usporedbi sa spontanim porodom, u pravilu ne postoje dodatni rizici za dijete. Djelovanjem sredstava za opću narkozu može doći do pospanosti i produženog uspostavljanja spontanog disanja novorođenčeta. Zbog toga ili zbog razloga za carski rez, može nekada biti potrebno prošireno liječničko zbrinjavanje djeteta (davanje kisika, umjetno disanje i usisavanje sekreta iz dišnog sustava djeteta).

**Da li carski rez ima posljedice na kasnije trudnoće ?**

Uglavnom je nakon carskog reza moguć normalan tijek poroda (spontani porod) u slijedećoj trudnoći. Jasno je da se mogu opet javiti razlozi za ponovni carski rez. U rijetkim slučajevima može se dogoditi da pri kasnijim trudnoćama i spontanim porodima pukne ožiljak na maternici i što tada zahtijeva kirurško zbrinjavanje. Da bi se to pravovremeno ustanovilo biti ćete intenzivno nadzirani. Poslije poroda kontrolira se održanost ožiljka maternice pipanjem i/ili ultrazvučnim pregledom.

ZAMJENSKI POSTUPCI

Nema ih.

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.